stanford-oval/wikipedia huggingface dataset:
ביוגז
בישראל > תעשייה

בישראל פוטנציאל ייצור חשמל באמצעות ביוגז מפסולת תעשייתית עומד על 12.5 מגה וואט. הפקת ביוגז בתעשייה הישראלית נעשית על ידי 17 מפעלים גדולים, כאשר ביניהם - מחלבות, משחטות, מפעלי מזון, מפעלי משקאות, מפעלי בירה וגם מפעל ניר. רובם המוחלט מייצר ביוגז לקיטור ולא חשמל. המפעלים, כמו המטמנות, חייבים על פי חוק לטפל בשפכי הייצור שלהם, לכן, לכל מפעל יש מתקן צמוד לטיפול ואגירת המתאן. אחוז המתאן במפעלי המזון בדרך כלל גבוהה יותר ממטמנות ועומד על כ־75%. המפעלים הגדולים משתמשים במזוט להפקת קיטור ולכן המזוט הוא שקובע את המחיר האלטרנטיבי של הביוגז, לדוגמה, פריגת מייצרת 25% מהאנרגיה שלה מביוגז.
השימוש בביוגז מחייב שימוש בדודי קיטור נפרדים מדודי המזוט, דבר המגדיל את ההשקעה ומצריך תחזוקה של מערכות אנרגיה כפולות. בשנים האחרונות המפעלים הגדולים, הבינוניים והקטנים עוברים לשימוש בגז טבעי לייצור קיטור במקום השימוש במזוט. מהלך זה משנה את המחיר האלטרנטיבי של הביוגז. כעת ישנה מחשבה לעבור לייצר חשמל מביוגז במקום לייצר קיטור. מחיר ההסדרה 60 אג' לקוט"ש, אינו מצדיק את המעבר של מפעלים קטנים ובינוניים להפקת חשמל מביוגז וזאת בגלל מורכבות טכנולוגית והרגולציה בהפקת החשמל וחיבורו לרשת.
בישראל > שפכים

שפכים מימיים מכילים חומר אורגני ברמה נמוכה יחסית, היות שהחומר האורגני מהול בהרבה מים לצורך שינוע הפסולת אל מכוני טיהור השפכים. עם זאת, מדובר על כמות עצומה של שפכים - 500 מיליון מ"ק בשנה. האפשרות היחידה להפקת אנרגיה משמעותית ברמה לאומית משפכים היא להשתמש בבוצה מהשפכים להפקת אנרגיה (120 אלף טון בוצה חומר יבש/ 600 אלף טון בוצה רטובה) מבוצת שפכים עירוניים ניתן לייצר כ-0.2 מיליון טון דשן מוצק בשנה. היות שיש ביקוש חקלאי לבוצות המעובדות, ניתן יהיה להפנות את הבוצות לעיכול אנאירובי במתקני העיכול המוקמים כיום ברחבי הארץ ולהפיק מהם גם ביוגז וגם בוצה מעובדת לחקלאות.
בשנת 2014 החל בהקמת תחנת הכוח החדשה בטכנולוגיית קוגנרציה, שתייצר 11.2 מגה וואט של אנרגיה מתחדשת באמצעות ניצול הבוצה שתסופק ממתקן טיהור השפכים בשפד"ן. על ידי הליך ביולוגי שיביא להתססת בוצת השפד"ן בשמונה מעכלים אנאירוביים מהגדולים מסוגם בעולם, ייווצר גז טבעי (ביוגז) שיהפוך לחשמל נקי. החשמל שיופק מן הגז ישמש לתפעול מתקן השפד"ן החדש.המתקן עדיין אינו פעיל.
בישראל > קשיים רגולטורים

ישנם קשיים רגולטורים רבים בהקמת מתקני קצה קטנים כדוגמת מתקנים צמודים רפת. הקמת מתקן להפקת חשמל מביוגז מחייב פניה לגופים הבאים:
רשות החשמל – רישיון ייצור חשמל
רשות הרישוי – היתרי בניה
משרד החקלאות – אישור
משרד הבריאות –אישור
משרד להגנה"ס – אישור
כיבוי אש – אישור
רמ"י – אישור
רשות המים – אישור.
קשיים נוספים הם עלויות הקמת מתקני ביוגז קטנים - הן יקרים ומצריכים הון ראשוני גבוה, ופרקי זמן ארוכים (8–10 שנים) בהקמת פרויקטים גדולים (1000 טון יומי) לטיפול ומחזור פסולת. בנוסף, יש כיום העדר אחידות בטיפול בפסולת אורגנית במגזר העירוני.
הערות שוליים

↑  Gregor D. Zupančič and Viktor Grilc, Anaerobic Treatment and Biogas Production from Organic Waste,Management of Organic Waste, 2012
↑  יגר, מ' ש', שלמה, י' א'. (25 ינואר 2018). אתר תאנים - מקרה בוחן - ביוגז מטמנות. (ע' מעוז, מראיין).
↑  המשרד להגנת הסביבה, מסמך למדניות לקידום הקמת מתקנים להשבת אנרגיה מפסולת עירונית בישראל, 2018
1 2 3 4 5  המשרד להגנת הסביבה, הפקת אנרגיה מפסולת ביומסה: תקצירי מחקרים ותובנות, 2014
1 2  גרינהוט, צ'., תוצאי לוואי חקלאים כמשאב לאנרגיה, 2016(הקישור אינו פעיל)
1 2  [אתר תשתיות כנס ביוגז], באתר http://www.tashtiot.co.il/2014/06/01/ביוגז-20/, ‏2014
↑  יחיאל מנוחים, שריפת אשפה והפקת אנרגיה משפכים תעשייתיים, 1999, עמ' 63
↑  שפד"ן - הפקת ביוגז משפכים, באתר תשתיות, ‏2013(הקישור אינו פעיל)
↑  מכרז להקמת מתקן טיפול לפסולת עירונית במתחם השפד"ן, באתר תשתיות, ‏2017
| --- | --- |
בקרת זהויות :  NLI: 987007282565405171  BnF: cb11972989v (data)  GND: 4006796-8  LCCN: sh85014141  NDL: 01135621  NKC: ph118920
דזיהיבקה

| --- | --- |

 מדינה:  אוקראינה אוקראינה
 מחוז:  מחוז ויניצה ויניצה
 תאריך ייסוד:  1500 
 שטח:  8.196 קמ"ר
 גובה:  135 מטרים
 קואורדינטות:  48°21′18″N 28°19′10″E﻿ / ﻿48.355°N 28.319444444444°E﻿ / 48.355; 28.319444444444 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםדזיהיבקה(למפת אוקראינה רגילה) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםדזיהיבקה(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקידזיהיבקה(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקידזיהיבקה  he tabBackground:;tabBorder:#aaa;defaultTab:0;
 
דזיהיבקה (באוקראינית: Дзигівка) היא אחד הכפרים העתיקים ביותר במרכז אוקראינה, בראיון ימפילסקי, מחוז ויניצה. הכפר שוכן באזור ההיסטורי של פודוליה, על נחל קוריטנה הזורם לנהר רוסבה, יובל של נהר הדניסטר.
היסטוריה > היסטוריה עתיקה

בני אדם חיו באזור לפחות מאז התקופה הנאוליתית, ובאזור נמצאו שרידים ארכאולוגיים ליישובים של תרבות בוג-דניסטר ותרבות קוקוטני-טריפילי (Cucuteni–Trypillia culture). בתקופת נדידת העמים, לאומים רבים עברו באזור או התיישבו בו והותירו שרידים ארכאולוגיים, כולל הקומנים, אנשי הקיפצ'אק, הפצ'נגים, הפולנים ותרבות קורצ'אק. השפה העיקרית הייתה פרוטו-סלבית.
בכרוניקה הראשונית מזכיר נסטור שבטים סלאבים, הטיברסי והאוליצ'ים לאורך הדניסטר. האווארים פלשו במאה ה-7. הנסיך אולג מקייב, הרחיב את שלטונו על טריטוריה זו, "הפוניזיה" (השפלה). במאה ה-13 שדדו המונגולים את פוניזיה; אלגירדאס, נסיך הדוכסות הגדולה של ליטא, כבש אותה בעקבות ניצחונו נגד אורדת הזהב ב"קרב על המים הכחולים" של 1362, וסיפח אותה בשם "פודוליה" (שפלה). הקולוניזציה הפולנית החלה במאה ה-14.
היישוב דזיהיבקה מוזכר בשמו משנת 1500 והיה חלק ממחוז ברסלב. בסוף המאה ה-16 נרכש על ידי יאן זמויסקי, קנצלר הכתר הגדול (אנ') והטמן הכתר.
בשנת 1787, המלך סטניסלב פוניאטובסקי מהאיחוד הפולני-ליטאי הכריז עליה רשמית כעיר שוק. בכך קבע לתושביה זכויות סוחר וזכויות קניין חוקיות. בשנת 1795, כאשר יאמפיל התאגדה בארץ רוס, נותרה דזיהיבקה חלק מאוייזד ימפולסקי, תחת מחוז פודוליה. ב-1914, בעל הקרקע הגדול ביותר של מחוז פודוליה היה סלומיאה ירוסינסקה ז'ירוז'ינקי בדזיהיבקה (Ярошинская Саломия Станиславовна).
היסטוריה > יהודים

בשנת 1787, כעיר שוק רשמית, משכה דזיהיבקה אוכלוסייה יהודית גדולה. בשנת 1871 כמחצית מהאוכלוסייה בכפר הייתה יהודית. בשנת 1853 היה בכפר בית כנסת אחד, בשנת 1889 היו שלושה בתי כנסת, ובתחילת המאה ה-19 היו חמישה בתי כנסת. יהודים עבדו בבנק ובמרפאה וניהלו מפעלים. כחמישים עסקים היו בבעלות יהודית. בנובמבר 1905 היה בכפר פוגרום, בגל פוגרומים אנטי-יהודיים באימפריה הרוסית, ורדיפת היהודים נמשכה. עד 1917, לפני המהפכה הרוסית, רוב העסקים היהודיים נהרסו. בשנת 1923 מנתה האוכלוסייה היהודית 1,561 נפש.
לפני מלחמת העולם השנייה היו היהודים כ-12 אחוזים מהאוכלוסייה. בשנת 1941 הכפר נכבש על ידי הכוחות המזוינים הרומניים והפך לחלק מטרנסניסטריה. בכפר הוקם מחנה עבודה והובאו אליו 100 יהודים מרומניה. מקומיים רבים נשלחו למחנות עבודה אחרים. באביב 1944 שוחרר הכפר מכיבוש, והחלה יציאת היהודים לערים מרכזיות ולארצות אחרות. עד 1998 נותרו רק 12 יהודים קשישים.
היסטוריה > היסטוריה מודרנית

עד 1916 נשלט הכפר על ידי הצאר כחלק מרוסיה הצארית והאימפריה הרוסית, והוטרד ללא הרף על ידי הקוזקים הזפורוז'יאנים
1919 - 1920 - הכפר נשלט על ידי הרפובליקה העממית האוקראינית במהלך מלחמת האזרחים הרוסית
1921 - מלחמת העצמאות האוקראינית קבעה את גבולות שטח הכפר
1922 - מלחמת האזרחים הרוסית הסתיימה והכפר נפל תחת שליטת הצבא האדום
1922 - 1941 הכפר נשלט על ידי המפלגה הקומוניסטית של ברית המועצות בברית המועצות
1928 - 1933 קולקטיביזציה באוקראינה הסובייטית, מדיניות של אכיפת קולחוזים מיושמת על ידי סטלין
1932 - 1933 רעב ההולודומור פקד את הכפר, תחת סטלין
1938 - המועצה העליונה (Verkhovna Rada) הוקמה כפרלמנט ברפובליקה הסובייטית הסוציאליסטית האוקראינית של ברית המועצות
1941 - 1944 הכפר היה כבוש על ידי הכוחות המזוינים הרומניים במהלך מלחמת העולם השנייה
אביב 1944 - כיבוש קצר על ידי הוורמאכט של הצבא הגרמני במהלך קרבות החזית המזרחית
1944 - הכוחות המזוינים הסובייטים כבשו את ויניצה
1945 - 1991 - נשלט על ידי ברית המועצות במהלך המלחמה הקרה
1990 - הכרזת ריבונות המדינה של אוקראינה
1991 הכרזת העצמאות של אוקראינה והצטרפות לחבר המדינות
אתרים > אנדרטת מלחמת העולם השנייה

אזרחי דזיהיבקה הקימו אנדרטה לזכר חללי מלחמת העולם השנייה. האנדרטה נחנכה בשנת 1965. היא מורכבת מבמה מוגבהת ופסל המוקף בשלושה לוחות אבן. הדמות המרכזית של אם וילד מייצגת אלפי אמהות וילדים שנותרו בכפר. שמות הלוחמים תושבי הכפר שנפלו רשומים בסדר אלפביתי על הלוחות.
אתרים > אגן נהר הדנייסטר

דזיהיבקה היא חלק מאגן נהר הדנייסטר, המקיף 7 מחוזות אוקראינה וחצי משטחה של מולדובה ובו כ-8 מיליון איש. מולדובה, טרנסניסטריה ואוקראינה משתפות פעולה בניהול בר-קיימא של אגן הדנייסטר. התוכנית לאיכות הסביבה של האו"ם יוצרת תשתית לניהול אגן הניקוז כדי לטפל בזיהום וכריתת עצים בלתי חוקית לאורך גדות הנהר.
אתרים > בית קברות יהודי

במאה ה-19 פעלו אומני אבן איטלקים יחד עם סתתים יהודים ליצירת מצבות לבית הקברות היהודי הגדול בדזיהיבקה. עבודתם נמצאת בבתי קברות יהודיים, קתוליים ונוצריים באזור פודוליה הסובב.
חיי כפר

שיפוט (Shipot, מקור מים תת-קרקעי הפועל ללא הרף) היא המקור היחיד למים זורמים נקיים לתושבי הכפר. היא דומה לבאר, ומורכבת מצינור מתכת גדול שנקדח ישירות לתוך גבעה המתחברת למקור מים טבעי תת-קרקעי. מים קרים זורמים בה ללא הרף ובבסיסה יש בריכות. ברחבי הכפר פזורות מספר "שיפוט" המשמשות מקום התכנסות ותחנת מנוחה לתושבי הכפר הנוסעים. כל "שיפוט" משרתת עשרות בתים, והתושבים משתמשים בדליים כדי להוביל מי שתייה בחזרה לבתיהם. כמנהג מקובל, משאירים מכל קטן ב"שיפוט" כאות אדיבות לנוסעים עייפים ולשם מילוי כדים עם פתחים קטנים.
האבנים בבסיס מסייעות להנחת הדלי על האבן הגדולה מתחת ל"שיפוט" ולמילוי הדלי במים. אבנים אחרות משובצות בזווית לתוך המים. כל אבן זוויתית גדולה משמשת כתחנת כביסה אישית. יום שבת היה באופן מסורתי יום כביסה. נשים בכפר היו קמות מוקדם בבוקר כדי להשיג את האבנים הטובות ביותר, הקרובות ביותר למקור המים. מי שישן עד מאוחר, הלך הלאה, למקום שם המים פחות נקיים, בגלל הנגר במורד הזרם. בסופי השבוע, מקום זה משמש להתעדכנות בחדשות מקומיות ולדיון בעניינים חשובים.
צמחייה

הכפר מלא בצמחייה עבותה. השדות מוקפים בעצי שיטה גבוהים, והשבילים מלאים במגוון שיחים וגפנים. שורשים, גבעולים, עלים ופירות יער משמשים ליצירת שיקויי מרפא מקומיים.
קוץ
Arctium
סרפד דו-ביתי
Raspberry
עץ שיטה
אגוז מלך
עץ תות
קמומיל
אישים

סטניסלב רייקו, 1937-1873. מנהל קהילה ספרדית בדזיהיבקה מ-1922 עד 1928.
תיאודור בקמן, 1973-1895. חוקר שיווק וסופר. חבר בפקולטה לשיווק באוניברסיטת אוהיו סטייט למעלה מ-50 שנה.
דניאל שאמורה (Даниил Игнатьевич Шамура) 1997-1918. גיבור מלחמה מעוטר ממלחמת העולם השנייה, וגיבור ברית המועצות, קבור ביאמפיל.
ארקדי ורשבסקי, (Аркадий Иосифович Варшавский) נולד ב-2 באוקטובר 1938. מנתח פה, פרופסור, מחברם של למעלה מ-100 מאמרים רפואיים. מתגורר במוסקבה.
סרגיי ארטמוביץ' לוצק, (Сергей Артемович Луцкий) נולד ב-31 באוקטובר 1945. עורך, סופר עטור פרסים. מתגורר בכפר בולשטארהובו (Bolshetarhovo, מחוז ניז'נברטובסק), סיביר.
מיכאל (מישה) גורבן, יליד 1956. צייר, האמן הצעיר ביותר שהציג את עבודתו במוזיאון הארמיטאז'. מתגורר בפתח תקווה.
לקריאה נוספת

אובידיו קראנגה, ז'יגובקה, אנציקלופדיה של המחנות והגטאות (כרך III, עמ' 697–698), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  "Ямполь". Jukraine.org. אורכב מ-המקור ב-2012-03-17. נבדק ב-2013-01-17.
↑  "Дзыговка". Jukraine.org. אורכב מ-המקור ב-2012-03-03. נבדק ב-2013-01-17.
↑  "Об уезде". Rodovoyegnezdo.narod.ru. נבדק ב-2013-01-17.
↑  "Jewish population of Ukraine". Jukraine.org. אורכב מ-המקור ב-2012-03-03. נבדק ב-2013-01-17.
1 2  "Announcing the project - Transboundary information system for the Dniester river basin | GRID-Arendal - Press releases". Grida.no. 2008-02-08. אורכב מ-המקור ב-2012-09-28. נבדק ב-2013-01-17.
↑   (אורכב 09.10.2009 בארכיון Wayback Machine)
↑  "Museum of Vinnitsia". Muzey.vn.ua. נבדק ב-2013-01-17.
↑  Osipova, Irina; (1998). Si el mundo os odia. Mártires por la fe en el régimen soviético. / If the World Hates You. Martirs of Faith under the Soviet Regime. Encuentro, Madrid. p. 287. ISBN 84-7490-500-1
ISBN 978-84-7490-500-7
↑  Jones, Brian, D.G.; (2007). European Business Review, Volume 19, Issue 2. Theodore N. Beckman (1895-1973): external manifestations of the man. Emerald Group Publishing Limited. pp. 129-141. ISSN 0955-534X (European Business Review)
↑  "Герой Советского Союза Шамура Даниил Игнатьевич :: Герои страны". Warheroes.ru. 1997-12-16. נבדק ב-2013-01-17.
↑  "ПРОТОКОЛ VIII СЪЗДА СТОМАТОЛОГИЧЕСКОЙ АССОЦИАЦИИ РОССИИ 9 СЕНТЯБРЯ 2003 ГОДА". E-stomatology.ru. נבדק ב-2013-01-17.
↑  "Писатели Ханты-Мансийского автономного округа - Югры". אורכב מ-המקור ב-2008-10-28. נבדק ב-2008-09-22.
↑  "Biography and Art of Michael Gorban at". Centaurgalleries.com. אורכב מ-המקור ב-2012-02-14. נבדק ב-2013-01-17.
↑  "Artist Bios". Sundook.com. אורכב מ-המקור ב-2012-11-18. נבדק ב-2013-01-17.
| --- | --- |
בקרת זהויות :  NLI: 987007415025205171 
שיפוט
קומפדיה

| --- | --- |

 נתונים כלליים
 מייסדים:  שי ניומן, גיל אילוטוביץ', ואילן גולדברג
 תקופת הפעילות:  1988–הווה (כ־37 שנים)
 חברות בנות:  Jade
 משרד ראשי:   רמת גן, ישראל ישראל
 ענפי תעשייה:  תעשיית משחקי וידאו, פיתוח טכנולוגיה 
 מוצרים עיקריים:  פיתוח טכנולוגיות, משחקי מחשב, לומדות חינוכיות
 
קומפדיה בע"מ (באנגלית: Compedia) היא חברת תוכנה שהוקמה בשנת 1988 בישראל על ידי שי נוימן, גיל אילוטוביץ' ואילן גולדברג. החברה מתמחה בפיתוח טכנולוגיות, פלטפורמות ומערכות לתחום החינוך ולתחום ההדרכה והאימון. לחברה טכנולוגיות מתקדמות (בשלבי הגנת פטנט) בתחומי המציאות המדומה (VR) ומציאות רבודה (AR) וראייה ממוחשבת. החברה משתפת פעולה עם מכוני מחקר, אוניברסיטאות וחברות טכנולוגיה בינלאומיות מובילות. החברה קיבלה ומקבלת מימון מהאיחוד האירופאי לפיתוח מערכות אימון וסימולציה ומערכת לתמיכה בילדים עם אוטיזם.
החברה מפתחת ומספקת פלטפורמות ופרויקטים גדולים לשוק המקומי ולשוק הבינלאומי כולל מערכות הדרכה מתקדמות לחברות Fortune 500 ומערכי שיעור דיגיטליים למוציאים לאור מובילים. החברה גם פיתחה משחקי מחשב חינוכיים ששווקו בארץ ובעוד כ-40 מדינות בעולם. משרדי החברה נמצאים ברמת גן.
בשנים 2005–2007 במקדונלד'ס ובבורגר קינג, נמכרו רוב המשחקים של החברה "גורדי בהרפתקה מהסרטים", "קרב בחשבון", "משחקי חשיבה" וסדנת המעצבים במתנה בארוחות ילדים.
משחקים ולומדות > סדרת כיף ללמוד עם גורדי (גורדי קלאסיק)

סדרת משחקי חשיבה ללימוד השפות עברית ואנגלית, חשבון בסיסי, יצירתיות וידע כללי. סדרת משחקי חשיבה הראשונים שפיתחה קומפדיה, והופצה לראשונה בסוף שנות ה-80.
סדרה זו נקראה בפשטות "גורדי" אך לאחר צאת סדרת המשחקים "סדרת גורדי החדשה" הם שווקו מחדש תחת השם "גורדי קלאסיק".
| שם המשחק | שנת יציאה | הערות | שם המשחק | שנת יציאה | הערות |  |
| --- | --- | --- | --- | --- | --- | --- |
| אי המספרים | 1988 1991 | משחק זה יצא בסדרת "לומדעת" ששינתה אחר כך את שמה ל"גורדי" והוא היה הבסיס למשחק אי המספרים שיצא בשנת 1991 למשחק זה יצאה גרסת רימייק בשם אי המספרים פלוס מזפר שנים מאוחר יותר |  |  |  |  |
| הכרת המחשב | 1992 |  |  |  |  |  |
| גוף האדם | 1988 1992 | משחק זה יצא בסדרת "לומדעת" ששינתה אחר כך את שמה ל"גורדי". |  |  |  |  |
| World Land | 1992 |  | מסלול מכשולים | 1991 |  |  |
| אתגרים | 1992 | התחיל בתור משחק של רשת בתי הספר קידום. בשנת 1998 הופץ תחת השם "חושבים בגדול", בתחילה עם דמותו של גורדי ואחר כך עם דמות המדען מסדרת המשחקים "חשיבה המצאתית". המשחק עצמו דובב על ידי עודד מנשה. |  | קרב בחלל כפל וחילוק | 1991 | למשחק זה יצאה גרסת רימייק בשם קרב בחלל פלוס |
| בארץ הכיוונים | 1992 |  |  |  |  |  |
| הרפתקה בטירה | 1991 | למשחק זה יצאה גרסת רימייק בשנת 1995, כשבגרסה הזו יש פסילות. | הבנת הנקרא | 1992 |  |  |
| מסע ביקום | 1991 |  | הנדסת המרחב | 1992 |  |  |
| תעלומה בפארק-הנדסת המישור | 1991 | משחק הקווסט הראשון של קומפדיה. | חשמלטרוניקה | 1992 |  |  |
| פיתוח חשיבה מתמטית | 1991 |  | משחקי זיכרון | 1992 |  |  |
| הנדסת המישור | 1991 |  | Home & Family | 1992 |  |  |
| קסמי ABC | 1991 | למשחק זה יצאה גרסת רימייק קסמי ABC בשנת 1997 | משחקי חשיבה 2 | 1993 | זהו המשחק הראשון שבו הוצגה עלילה במשחקי גורדי |  |
| מסע ביקום-אסטרונומיה | 1991 |  | מכחול הקסמים | 1993 |  |  |
| משחקי חשיבה | 1992 |  | סדנת היצירה | 1994 |  |  |
| בלוני אותיות | 1992 |  | גורדי בטיטאן | 1994 | המשחק זכה לגרסאות רבות ונוספות בהמשך והוא נחשב לפופולרי ביותר מהסדרה הקלאסית |  |
| פרחי פלא | 1994 | ספר ממוחשב שיצא רק בשנה הזאת ולא הופץ יותר בשנים שלאחר מכן. |  |  |  |  |
משחקים ולומדות > סדרת משחקי איתמר

סדרה חדשה יותר שפיתוחה החל בערך בשנת 1994 עד שנת 2004, והיא מבוססת על הדמות של איתמר מאת הסופר דויד גרוסמן.
איתמר מטייל על הקירות
איתמר צייד החלומות
יום הולדת לאיתמר
איתמר מציל את הים
איתמר בעולם האנגלית
איתמר בספארי
איתמר וסודות הקוסמים
משחקים ולומדות > סדרת גורדי החדשה

סדרה המחדשת את משחקי גורדי הפופולריים ביותר משנות ה-80. חידוש המשחקים נועד בשביל להתאים את המשחקים הפופולריים של החברה, למערכות ההפעלה המתקדמות שיצאו באותה תקופה. והיא כוללת משחקים לפיתוח חשיבה יצירתיות ולימוד חשבון. סדרת משחקים חדשה שפותחה גם תחת המותג גורדי הייתה סדרת "בייבי גורדי" שהתבססה על המשחקים משנות ה-80 אך קיבלה גרפיקה, מנוע, וסאונד שונים.
דמותו של גורדי מסדרת המשחקים הזו כללה גם שיתופי פעולה רבים לצורף פרסום כגון חברת: במבה פרפר של תלמה, וחברת דייל.
ממשחקי הסדרה:
גורדי בהרפתקה מהסרטים
בא בחשבון
קרב בחשבון
גורדי בגן הפלאים
בייבי גורדי בארץ הצעצועים
גורדי בא לעולם
משחקים ולומדות > סדרת גורדי ואיתמר

סדרה שמבוססת על שיתוף פעולה בין דמויות מהמשחקים השונים. רוב משחקי הסדרה אינם מקוריים אלא אוסף של משחקים מהכותרים השונים שיצאו במשך השנים, משחקים שיצאו בסדרה זו:
פארק השעשועים של גורדי ואיתמר
משחקי חשיבה עם גורדי ואיתמר
גן המשחקים של גורדי ואיתמר
מתחילים שנה עם גורדי ואיתמר
המשחקיה של גורדי ואיתמר
גורדי ואיתמר בעולם המדע, זה המשחק המקורי היחיד שיצא בסדרה זו.
משחקים ולומדות > משחקי חשיבה ופאזלים

המשחקים פותחו בשיטת חשיבה המצאתית שיטתית, הסדרה כוללת את המשחקים
חושבים בגדול (בתחילה נקרא מחשבה עמוקה)
חשיבה המצאתית לכל המשפחה
חשיבה המצאתית לילדים
חשיבה המצאתית מתקדמת
סופר מוח
משחקים ולומדות > סדרת כיף לחשוב עם גריני

אתם עשר
זה כל ההבדל
חזקים במספרים
טוב לחשוב
משחקים בכל צורה
מתאים לי!
סדרת גוגו
גוגו מחפש את שלומפי
גוגו - פחות או יותר
משחקים ולומדות > משחקים נוספים

במשך השנים החברה הוציאה מספר משחקים נוספים שלא קשורים לסדרות הראשיות.
משחק ההרפתקאות הראשון של החברה שנקרא "ארץ האגדות" שיצא בשנת 1993 בקריינות של חני נחמיאס המשחק יצא בשיתוף פעולה עם חברת מחשבת.
משחק נוסף בעקבות המילים האבודות בקריינותו של אלכס אנסקי.
In Search of the Lost Words שזה משחק שמתבסס על בעקבות המילים האבודות, אך הוא משלב מילון אנגלי-עברי על מנת ללמד את השפה האנגלית.
"תגידו דייל לחידקים" היה משחק שהחברה הוציאה ביחד עם חברת הסבונים Dail בשנת 1999, ונועד לקדם מכירת מוצרים של החברה. התקליטור הכיל אוסף משחקונים משאר המשחקים שיצאו על ידי חברת קומפדיה וחולק חינם בבתי הספר השונים, ובנוסף הוא נמכר במארז שכלל: מכל סבון נוזלי, מכל מילוי ומתקן בצורת התנין של דייל. מלבד המשחקונים, התקליטור הכיל שישה משחקי הדגמה (דמואים) לכותרים הראשיים של משחקי קומפדיה השונים.
סדרת "שחק ולמד", אחד המותגים האחרונים שקומפדיה הוציאה על גבי סי. די.רום. הסדרה ממשיכה במובן מסוים את הלומדות הקלסיות של החברה.
משחקים ולומדות > ג'וליה גולשת בזמן

חברת קומפדיה נענתה לבקשת חברת JADE ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז". לאחר יצירת שני המשחקים הללו החברה הפסיקה את פעילותה משום שלטענת מייסדי החברה "המשחק יוצר בעבור בנות ובנות לא משחקות".
משחקים ולומדות > ג'וליה גולשת בזמן > ג'וליה וילדי הפרחים

המשחק הראשון בסדרה שמתרחש בשנות ה-60 בסן פרנסיסקו ובו הגיבורה נוסעת בזמן כדי להפגיש בין ההורים שלה כי משהו שיחק ברצף הזמן ואם היא לא תספיק לתקן זאת היא לא תוולד. במשחק ישנה אפשרות לחקור שני כיוונים שונים שכל אחד מהן מוביל לסוף שונה אפשר לחפש אחר האבא שלה ג'ימי או אחרי האמא אליס. כאשר אוספים די ראיות ניתן להרשיע את החשוד ולהביא לסיום המשחק הרשעה לא נכונה של אדם חף מפשע תוביל להתחלה מחדש של המשחק בנוסף לעלילה הראשית יש במשחק מיני גיים של טריוויה שעוסק בילדי הפרחים ובשנות ה-60 הסוערות בארצות הברית. ואם תענו נכון תקבלו לרמז שיעזור לכם להמשיך. המשחק נוצר בשיתוף עם חברת קומפדיה ובהפצת גלובוס יונייטד.
משחקים ולומדות > ג'וליה גולשת בזמן > ג'וליה תעלומה בפריז

אחרי שפתרה את התעלומה הראשונה גוליה שוב חוזרת אחורה בזמן לפריז של שנות ה-20 כדי לעזור לנערה במצוקה שנסחטת על ידי אלמוני. גם במשחק הזה ישנם שני כיוויני חקירה שונים וכל אחד מהם מוביל לסיום שונה ולחשוד שונה ולכל אחד יש מטרות שונות במשחק משוטטים ברחובות פריז בין מועדני ג'אז ובתי קפה וחוקרים את האנשים לגבי המניעים האפשריים
גם במשחק הזה אפשר לשחק במיני גיים עם הסולנית של מועדון הג'אז ובתמורה לקבל רמז. הפסקול המיוחד של המשחק כולל מספר רצועות ג'אז מקוריות באורך כולל של 16 דק' ומספר מעריצים אף הוציאו אותו כמיני אלבום בפני עצמו. המשחק רץ גם על מחשבים מבוססי 64 ביט מה שמאפשר לשחקנים להשתמש בו גם על מחשבי ווינדוס 10 בלי צורך להתקין אימולטור או מכונה ויראטואלית. המשחק נוצר בשיתוף עם חברת קומפדיה ובהפצת גלובוס יונייטד.
משחקים ולומדות > ג'וליה גולשת בזמן > ג'וליה בלונדון

כאשר מסיימים את המשחק השני מופיע הודעה שעלילת ההמשך של סדרת המשחקים תהיה בלונדון. אולם המשחק בוטל מפני שהחברה נסגרה.
משחקים ולומדות > משחקים המבוססים על מותגים

במהלך השני קומפדיה רכשה זכויות הפצה ופיתוח ללומדות שונות המבוססות על מותגים ידועים ובהם: קספר, דן הדוור, הפנתר הוורוד, חבובוטף, נווה עצלנות, המומינים, הבומבינים, National Geographic ועוד.
משחקים ולומדות > משחקים המבוססים על מותגים > National Geographic

עזרו לחיות הבר
מצילים את הסביבה
משחקים ולומדות > משחקים המבוססים על מותגים > הפנתר הוורוד

בעקבות חיות הבר
משימה בחלל
שומרים על הסביבה
משחקים ולומדות > משחקים המבוססים על מותגים > קספר

החנות הקסומה
הסמטה הסודית
הרפתקה בג'ונגל
תעלומה בטירה
מרוץ הידע הגדול
משחקים ולומדות > ורדית

בשנת 1997 הוציאה חברת ורד הגליל שלושה משחקים נוספים בסדרת ורדית, בפיתוחה של חברת קומפדיה. המשחקים - "ורדית - אליפות בחלל", "ורדית - אליפות במפעל השוקולד" ו"ורדית - אליפות בכפר".
שלושת המשחקים דומים במשחקיות שלהם, אך בעלי רקעים שונים ויצאו בתקליטורים שונים (בניגוד לסדרה הראשונה, שיצאה בדיסקטים). כמו במשחקים בנושא ספורט שיצאו בשנת 1996, מהסדרה הראשונה, אם המשחקים היו מותקנים על אותו מחשב, ניתן היה לנווט ביניהם דרך אותה תוכנה. במשחקים אלו על ורדית למיין כתמי צבע שנופלים מהשמים - בתוך מבחנות. לכל כתם צבע שונה, ומטרת השחקן ליצור רצפים של שלושה כתמים מאותו צבע במבחנות השונות, עליהם הוא מקבל נקודות. בשלושת המשחקים האלה, בשונה מהקודמים ורדית דיברה וקולה של ורדית דובב על ידי אפי בן ישראל. וכמו כן, כל משחק מסדרת המשחקים האלה היה מלווה בשומר מסך שהיה מותקן אוטומטית, עם התקנת המשחק, שבו ורדית הייתה אומרת משפטים כגון: "תגידו, אני יפה?" (פרודיה לאחד המשפטים שמזוהים עם אורי זוהר) ושהיא שרה "מוקרנה" (פרודיה על השיר "מאקארנה").
במשחקים אלה צבירת נקודות מתאימה איפשרה גם היא להיכנס להגרלה על פרסים, בהם טיסה ליורודיסני ורדיו טייפ.
משחקים ולומדות > פלא לנד

פלא לנד, שהוקם בשנת 2007 היה עולם וירטואלי לילדים שמרבית משחקיו נלקחו מלומדות קודמות של קומפדיה. האתר פעל במודל כלכלי של תשלום חודשי אולם הוא נסגר. הפלטפורמה של האתר משמשת עבור מספר אתרים נוספים המבוססים על שיתופי פעולה בין קומפדיה לארגונים שונים, ביניהם אתרים המוסיפים תכנים דתיים לעולם הווירטואלי (Jland, Bible Islands), אתרים המוסיפים תוכן שיווקי ("עולמו של דן חסכן") ועולמות וירטואליים מחקריים המיועדים למטרות טיפוליות (ASC-Inclusion המיועד לילדים בעלי אוטיזם, ומקומבה המיועד לחולי סוכרת), בשנת 2010 האתר שינה את שמו ל"זיגאזו" והאתר נסגר בשנת 2012 עקב קשיים כלכליים. חלק ניכר מההכנסות של החברה מהאתר הלכו לטובת טיפול בנוער בסיכון.
חברות בת

לקומפדיה היו מספר חברות בת בעיקר בחו"ל שהוציאו את משחקיה במדינות שונות
חברות בת > חברת JADE

Jade הייתה חברה לפיתוח משחקים ישראלים שפעלה בין השנים 2000–2005 שהוציאה לאור שני משחקי מחשב בסדרת המשחקים "ג'וליה גולשת בזמן".
החברה הוקמה על ידי מיכל בן ארי, אראלה בן שחר, ואורית בינדרמן נוספות שהגיעו לחברת קומפדיה בהצעה לפתח משחק הרפתקאות-פאזלים שהגיבורה היא אשה. החברה הגיע עם הרעיון וגם עם מחקר מקיף על התקופה והדמויות הפועלות בה ואף הדמות של השחקנית הראשית מבוססת על אחת מהן. חברת קומפדיה נענתה לבקשה ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז".
קטלן

ערך זה עוסק ביונק ימי. אם התכוונתם למשמעות אחרת, ראו .
.
גולגולת של קטלן
גולגולת של קטלן
קטלן (שם מדעי: Orcinus orca; לעיתים אורקה) הוא יונק ימי השייך לסדרת הלווייתנאים, הגדול במשפחת הדולפיניים והיחיד בסוגו (Orcinus). אורכו של זכר בוגר נע בין 8 ל-10 מטרים, בעוד אורכה של הנקבה נע בין 7 ל-8.5 מטרים; משקלו של הקטלן עשוי להגיע עד ל-10 טונות. הקטלן ניזון מדגים, דיונונים, עופות ימיים, צבי ים ויונקים ימיים, כרישים, וגם מלווייתנים ממינים שונים. הקטלן נפוץ בכל האוקיינוסים.
אוכלוסיית הקטלנים נחלקת לקבוצות המצויות במרחבים קבועים ולקבוצות הנודדות למרחקים. שיטת הציד שלהם היא לרוב חברתית; התקשורת בין הפרטים נעשית באמצעות צלילים רבים ושונים, בהם שריקות וקריאות, כאשר לכל קבוצת קטלנים יש "מבטא" משלה. הקטלן נחשב לאחד הטורפים הקטלניים ביותר בטבע ואין לו טורפים טבעיים. את המידע אודות המתרחש בסביבתו קולט הקטלן באמצעות ההד: הוא משמיע קולות נקישה בתדר גבוה ומקבל בחזרה הד מגופים הנמצאים במים, כגון בעלי חיים.